'Dronk' man het buurt op hol | Maroela Media
Volgens kapt. Tsekiso Mofokeng, polisiewoordvoerder, het die publiek die polisie omstreeks 09:00 na die huis in Capitalpark ontbied nadat hulle die man in 'n huis met 'n geweer sien rondloop en verskeie geweerskote gehoor het. Gerugte het gou die ronde gedoen dat 'n gyselaarsdrama hom daar afspeel.
"Dit was nie 'n gyselaarvoorval nie, die man was glo besope en het probeer om selfmoord te pleeg," het Mofokeng gesê. Toe die polisie by die toneel opgedaag het, het hulle geweerskote uit die huis hoor kom. "Die 40-jarige man het homself in die gesig geskiet. Die polisie het toegang tot die huis bekom, en die vuurwapen van hom afgeneem. Hy was alleen in die huis."
Hy is na 'n nabygeleë hospitaal geneem vir verdere behandeling.
Mofokeng het gesê die man het 'n lisensie vir die vuurwapen.
Die polisie ondersoek 'n saak van nalatige hantering van 'n vuurwapen en vuur van 'n vuurwapen in 'n munisipale gebied.
Ai die arme ou! Drank is 'n lelike ding en laat jou lelike doen as jy besope is. Een teen tien werkloos, vrou weggeloop met kinders en al! Ou, jy het nou jou lewe lekker opgevoeter…. Ek hoop hy kry hulp.